medieval-data/medieval-latin-ner-HOME-Alcar huggingface dataset:
| XLVII De decimis de Perrisel . | Omnibus hec visuris , Iohannes , divina permissione dominus abbas Sancti Preiecti et eiusdem loci conventus , salutem et orationes in Christo . Noverint universi quod , cum discordia moveretur inter nos , ex parte una , et inter religiosas mulieres , abbatissam et conventum monasterii de Farvachiis , ex altera , super perceptione grossarum decimarum in campis sub nominatis , scilicet in tribus mencandis terre vix ; et in duobus sextariis terre Huberti Pylate ; et duabus aliis Odeline Legonsarde ; et inter decim sextariis terre heredum Ermengardis Foillouele , dicentibus nobis in campis predictis grossas decimas debere expectare , predictis monialibus contrarium asserentibus tandem bonorum ducti consilio in fide dignos virec in colas et vicinos , scilicet in Henricum Cannel , Gobertum de Pumeri , et alios plures , compromisimus per procuratores utriusque partis procuratores super hiis confectum plenus exhibentes et habentes , et sub pena centum solidorum reddendorum a parte resiliente parti observanti , dictum seu ordinationem eorundem promittentes bona fide quicquid dicti compromissarii super dicta discordia , pro bona pacis , ordinarent seu pronuntiarent nos observaturos qui , cum promissarii inquisitione facta diligenti ad instantes procuratores utriusque partis dictum eorundem seu ordinationem pronuntiari petentium dictum aut ordinationem eorum pertulerunt in hunc modum , scilicet quod nos grossas decimas , in tribus mencandis terre nostre predicte , et terdecim sextariis terre heredum Ermengardis Foillouele , pacifice possidebimus nunc et in futurum , et dicte religiose mulieres de Favarchiis in predictis duabus sestariis terre Huberti Pilate , et duabus aliis Odeline Legonsarde apud Fayel in grangiam suam , salvo iure nostro decimas perceptas deducent tanquam suas nunc et in futurum . Preterea , cum inter nos et predictas mulieres , super perceptione grossarum decimarum in dictu dicto in districtu dicto de Gondrecourt , fuisset altercatio per procuratores sufficientes instractos quantum ad hoc et munitos , dictum fuit et ordinatum , per Robertum de Ceppi et Gobertum de Muericourt , compromissares ab utraque parte firmatos , quod grosse decime in districtu de Gondrecourt ad illos de Sancto Preiecto , pro curte nostra de Presel , debent pertinere seu expectare et maxime locis subnotandis , scilicet in novem sextariis terre Mar , le prevoste de Sekehart en Ingonual ; et in viginti et sex sextariis terre ecclesie de Farvachiis ; et tribus sextariis terre de ibi prope de le Fausse de Montbrehaing ; et duobus sexteriis puerorum Roberti Blondel de Meuricourt . Quod , ut ratum sit et firmum , per sigillorum nostrorum , munimine presens scriptum dictis religiosis mulieribus tradidimus roboratum , ad hoc nos et successores nostros fide religionis obligatos . Datum anno domini millesimo ducentesimo nonagesimo , feria tertia ante purificationem beate Marie virginis .
| XLIII CARTE DE HERBERCOURT . De quadam sesteriata terre apud Herbercourt quam quitavit uxor Iohannis Martel . | Universis presentes litteras inspecturis , officialis Sancti Quintini salutem in domino . Noverit universitas vestra quod domicella Agnes , uxor Iohannis , dicti Martel de Roisest , coram nobis personaliter constituta , recognovit quod predictus Iohannes , maritus suus , vendidit , guerpivit , et quitavit in perpetuum , bene et legitime per iustistiam et scabinos loci precio centum solidorum Parisisiensis sibi solutorum plenarie , ecclesie de Favarchiis , ordinis Cysterciensis , unam sextariam terre sue arabilis , vel circiter , in territorio de Herbercourt , ab eadem ecclesia imperpetuum tenendam , possidendam , parendam , et habendam . Has autem venditionem , quitationem , et guerpitionem , predicta Agnes coram nobis laudavit , et aprobavit , et expresse consensit in eisdem , et guerpivit et quitavit in perpetuum predicte ecclesie quicquid iuris habebat , et habere poterat , in eadem titulo dotalicii donationis propter nuptias , vel alio modo quocumque , promittens quod si ipsa dicto Iohanne , marito suo , superiuxerit ipsa inviduitate sua et sui iuris existens premissa omnia renovabit et iustato faciet in omnibus bonis punctis que super hoc sint requisita , et quod contra premissa vel aliquod premissorum non veniet in futurum , nec aliquid iuris in dicta terra vendita deiceps reclamabit . Quod si faceret , redderet dicte ecclesie sexaginta solidos Parisiensis de pera commissa nichilominus omnibus premissis in suo robore duraturis . Et de hiis omnibus observandis , et de non veniendo contra , dicta Agnes in manu nostra fidem prestitit corporalem , concedens quod ubicumque moram fecint , compellatur per omnimodam censuram ecclesiasticam si in aliquo volverit contraire . Et hec omnia recognovit dicta Agnes se fecisse spontenea voluntate sua , nulla vi , nullo metu mariti sui vel alterius , ad hec ducta . In cuius rei testimonium presentes litteras sigillo curie G , decanus ecclesie Sancti Quintini fecimus sigillari . Datum anno domini millesimo ducentesimo sexagesimo sexto , mense Januario .
| XLVII De terra Marie le Fieuee . | Universis presentes litteras inspecturis , officialis Noviomensis , salutem in domino . Noveritis quod coram dilecto et fideli nostro decano Christianitatis Sancti Quintini , ad hec a nobis specialiter deputato , constituta Maria , dicta li Fieuee , legavit , contulit , et concessit , et se legasse , contulisse , et concessisse recognovit ob remedium anime sue et antecessorum suorum , pure , libere , et irrevocabiliter donatione inter vivos ecclesie de Favarchiis , ordinis Cysterciensis , Noviomensis dyocesis , unam sextariatam terre de hereditate sua , ut dicebat , sitam in territorio de Herbercourt , in loco qui dicitur in Buscoit Walteri , ab eadem ecclesia , ex nunc imperpetuum tenendum , habendum , et possidendum , pacifice et quiete . Hiis autem legate collationi et concessioni coram dicto decano presens fuit Johannes , filius dicte Maria , qui premissa recognovit esse vera et ea fieri voluit , laudavit , et approbavit , et in eodem expresse consensit . Et omni iuri et actioni que habet aut habere debet et potest idem Johannes in dicta sextariata terre , donate et concesse , ut dictam est , ad opus dicte ecclesie , penitus et imperpetuum , renunciavit et de non veniendo contra premissa vel aliquid ipse Johannes in manu dicti decani fidem suam prestitit corporalem . Promisit etiam dicta Maria , fide ab eadem prestita corporali , quod contra premissa vel aliquod premissorum , per se vel per alium , tam ratione ingratitudinis quam alia ratione quacunque , non veniet in futurum , et quod nec artem nec ingenium queret per quam seu per quod premissa vel aliquod premissorum infringi valeant aut modo quolibet impediri . Asserens nichilominus dicta Maria se premissa in fraudem , preiudicium , seu gravamen alicuius non fecisse . Renunciantes dicti Maria et Johannes in facto presenti exceptioni doli mali , rei non legis , non collate , et non concesse iuris et actioni non cessioni omni deceptioni , omni consuetudini et statuto et omni iuris auxilio , canonici et civilis . Et nos , officialis predictus , premissa omnia et singula coram dicto decano facta prout idem decanus nobis retulit , cui super hoc plenam fidem adhibemus , volumus , laudamus , approbamus , et ea rata et firma habemus , ac si coram nobis presentialiter facta essent . In cuius rei testimonium , sigillum curie Noviomensis presentibus litteris duximus apponendum . Datum anno Domini millesimo ducentesimo octagesimo , die incurii ante civeris , mense Februarii .
| CHARTRE DE FAIEL . XXII De decima de valle de Cepi . | Ego , Johannes de Mori , notum facio omnibus tam presentibus quam futuris quod de pecunia quam ecclesia de Favarchiis mihi dedit pro decima de valle de Chipi et eius appenditiis , quam ipsi ecclesie vendidi , bene et legitime , per dominum meum , Egidium , dominum Fontissomene , senescallum Viromandie , de quo tenebam illam decimam , debent quinquaginta libre Parisiensis poni in hereditatem per Rogerum de Villari et Bartholomeum le Waing , burgenses de Sancto Quintino , sub hac forma quod si Maria , uxor mea , molestaverit ipsam ecclesiam super illa decima et eius appenditiis et , per se vel per alium , inplacitaverit rationem dotalicii vel alterius , vixix quod reclamaverit in illa decima vel eius pertinentiis , ecclesia illa recursum habebit ad illam hereditatem que debet emi de illis quinquaginta libris Parisiensis et illam hereditatem tanquam suam propriam perpetuam possidebit ipsa venditione rata et firma nichilominus permansura . Si , vero , uxor mea mortua fuerit antequam ego , et ecclesiam de dicta decima non molestaverit nec procuraverit molestari , dicta hereditas mihi et meis heredibus libera remanebit . Et si , forsitan , uxor mea prenominata mihi supervixerit , et in sua viduitate quitaverit ecclesie , bene et legitime decima illa cum suis appenditiis , similiter illa hereditas mihi et meis heredibus libera remanebit , si Maria , uxor mea , non vexavit ecclesia de decima perlibata . Ceterum , si Maria , uxor mea , mortua fuit antequam dicta hereditas fuerit adquisita sive empta , ille quinquaginta libre Parisiensis erunt mee vel mei heredis , dum tamen uxor mea , Maria , non molestaverit illam ecclesiam de decima supradicta . Ordinatum est etiam quod si dicti Rogerus et Bartholomeus vel alter eorum docesserint antequam empta fuerint hereditas supradicta , ecclesia loco dicti Rogerus et Bartholomeus eligeret alium et ego , loco dicti Bartholomei , eligerem alium per quorum assensum dicta hereditas adquiretur . In cuius rei testimonium et memoriam , scriptum istud inde factum sigilli mei munimine confirmavi . Actum anno gratie millesimo ducentesimo trigesimo secundo , menso Aprili .
| XXV De quitatione terrarum et aliorum reddituum de quibus erant tenentes Johannes de Issigni et Jacobus , eius filius . | Omnibus hec visuris , officialis Sancti Decimi , salutem in Domino . Noveritis quod Johannes de Yssiguiaco et Jacobus , eius filius , burgenses Sancti Quintini , coram nobis personaliter constituti , recognoverunt se esse tenentes pro ecclesia Beate Marie de Favarchiis , Noviomensis dyocesis : videlicet dictus Johannes de octodecim sextariatis terre site in territorio Sancti Preiecti , octo antis , septem solidis censualibus ; et dictus Jacobus de terragio , trium modiatarum terre de iusticia abbatis de Ribodimonte , sitarum in territorio de Montigni iuxta Fiulainnes , prope viam qua itur de Bougencamp apud Bernomule , et de viginti solidis Parisiensis censualibus assigratis in villa de Sancto Quintino in griancia supra domum Jacobi , Hospitalarii . Recognoverunt etiam predicti Johannes et Jacobus , eius filius , quod nichil iuris habebant in premisset , et quod fuerat acquisitum ad opus ecclesie supradicte et pio ipsa promittentes fide dicta quod ipsam ecclesiam de premissis gaudere permittent in futurum , pacifice et quiete . In cuius rei testimonium , presentes litteras sigillo curie , G . , decani ecclesie Sancti Quintini fecimus sigillari . Datum anno Domini millesimo ducentesimo sexagesimo septimo , feria quarta post Quasimodo .
| XXIX De terragio terre que fuit Margarite Flourie | Omnibus hec visuris , officialis curie Sancti Quintini in Viromandia , Noviomensis dyocesis , salutem in domino . Noverit universitas vestra quod Marga dicta Flourie , subdita nostra relicta defuncti Radulphi Flourie , coram nobis propter hoc personaliter constituta , dedit , contulit , et concessit et recognovit se dedisse , contulisse , et concessisse , pure et absolute in puram et perpetuam elemosinam , donatione facta inter vivos ecclesie Beate Marie de Favarchiis , Cysterciensis ordinis , Noviomensis dyocesis , octodecimam garbam terragii quam habebat , ut dicebat , dicta Marge de hereditate sua in sex sesteriatis terre site in territorio de Faiello , in loco qui dicitur A Le Faverole , inter terram Sancti Supplicii , ex una parte , et terram domini de Faiello , ex altera ; que quidem sex sestariate terre sunt dicte ecclesie Beate Marie de Favarches , transfferens in eandem ecclesiam Beate Marie dicta Marga omne ius et omnem actionem quod et quam habebat seu habere poterat , modo quecunque usque in diem hodiernum in dicta octodecima garba ; promittens dicta Marga fide prestita corporali in manu nostra quod contra premissa vel aliquod premissorum non veniet in futurum , per se vel per alium , nec artem que nec vel ingenium , per quod dicta ecclesia Beate Marie super premissa seu aliquod premissorum valeat impediri , molestari , seu inquietari in iudicio vel extra iudicium , renuncians quantum ad hec dicta Marga , per fidem suam in manu nostra corporaliter prestitam exceptioni doli mali lesionis deceptionis , deceptioni rei ita non geste auxilio valeriani omni previlegio auxilio et omnibus aliis exceptionibus , rationibus , et deffentionibus iuris et facti que possent obici vel proponi contra presentes litteras seu contenta in eisdem , seu contra dictam ecclesiam per quod effectus presentes valeat impediri seu etiam anullari in futurum ; concedens dicta Marga quod ad hec observanda compellatur a nobis per omnimodam censuram ecclesiasticam ubicunque moram fecerit , si in aliquo voluerit contraire . In cuius rei testimonium , presentibus litteris sigillum curie Sancti Quintini duximus apponendum . Datum anno Domini millesimo ducentesimo octogesimo quinto , sabbato ante festum Sancti Luce evvangeliste .
| LII De le tiere qui fu Aubri de Roumeris . | Universis presentes litteras visuris , magister Hugo de Bisimtio , canonicus et officialis Laudinensis , salutem in domino . Noverint universi quod in nostra presentia propter hoc constitutus Albericus , filius quondam Marie de Roumeris , defuncte , armiger quitavit penitus et in perpetuum quicquid ipse armiger habebat et habere debebat in duabus modiatis terre , vel circiter , quas modiatas terre dicti Maria defuncta et Albericus , eius filius , iam diu est , in puram et perpetuam elemosinam legaverant ecclesie de Farvachiis , Cysterciensis ordinis , Noviomensis dyocesis , de quibus duabus modiatis terre dicta ecclesia de Farvachiis permutationem fecit , ut dicitur . Que due modiate in elemosinam legate site sunt loco qui dicitur ad campum Es Braians contigue , ut dicitur , vie de Marli , ex una parte , et terre curtis Dous Sourt , ex altera , salvis ipsi Alberico in eisdem duabus modiatis terre alta iusticia et terragio , promittens dictus Albericus , per fidem suam inde prestitam corporalem quod , contra istam quitationem , per se vel per alium , non veniet in futurum . Ad que omnia et singula supra dicta firmiter observanda et tenenda , dictus Albericus se et heredes suos obligavit . Datum salvo iure domini Laudunensis episcopi et alieno . Anno domini M CC LX V , mense novembri .
| XXXI De terris nostris in dominio abbatis de Regali Monte . | Universis presentes litteras inspecturis , frater Alexander , dictus abbas Regalis Monte , Cysterciensis ordinis , Belvacensis dyocesis , totus que eiusdem loci conventus , salutem in Domino sempiternam . Notum facimus quod cum cogeremus abbatissam et conventum de Favarchiis terras aralbiles , moventes de domino et iusticia nostra in territoriis de Estrelliers quatuor sesteriatas , quatuordecim virgis minus , en champengues ; in Valle Lesius , quinquaginta virgas ; A La Hamie , viginta tres virgas ; in via de Vilevesque , viginti octo virgas ; A Largilliere , quadraginta octo virgas ; in territoriis de Gricourt apud spinas de Courtenmalle , septem quartos ; super vallem Andree quinque mencondos extra manum suam ponere nos , tantum divine pietatis intuitu in hoc facto tam utilitate monasterii nostri pensata quam abbatissa et conventus predictorum , volumus et concedimus ut dicti abbatissa et conventus predictas terras teneant et possideant imperpetuum in manu mortua , absque coactione nostra vel successorum nostrorum extra manum suam ponendi terras superius nominatis retentis in omnibus et singulis predictis nobis et successoribus nostris , perpetuo , omnibus redditibus nostris , censibus , venditionibus , redevantiis quibuscumque , dominio et iusticia omnimoda sicut prius . Pro hac autem mortificatione facta recipiemus dictarum terrarum spolia per sex annos . Quem omnia ut perpetui firmitatis robuit , obtineant presentibus litteris sigillim nostrum , quo unico utimur , duximus apponendum . Datum anno millesimo ducentesimo nonagesimo quarto , in mense Mayo .
| CARTE DE LIERVAL . XXVIII De le cauchie de Praele . | Guillermus , divina permissione Laudunensis ecclesie minister indignus , universis presentes litteras visuris , salutem in Domino . Noverint universi quod medeantibus in domino quadraginta solidis Parisiensis datis et solutis pro calceya de Pracella ex parte ecclesie de Favarchiis , Noviomensis dyocesis , dictam ecclesiam , in loco predicto , volumus imperpetuum a calceya seu exactione qualibet ratione calceye liberari , concedentes eidem ecclesie quod libere decetero imperpetuum possit ducere et duci facere per dictam calceyam vina sua et omnia alia dicte ecclesie necessaria in quadrigis , in equis , in curribus , et vecturis . Et libere cum harnesio suo quotienscumque et quandocumque voluerit transitum facere , possit per eundem . In cuius rei testimonium , sigillum nostrum presentibus est appensum . Datum anno Domini millesimo ducentesimo septuagesimo , mense Februario .
| XXIX De le cauchie de Praele | Guillermus , divina permissione Laudunensis ecclesie minister indignus , universis presentes litteras visuris , salutem in Domino . Noverit universitas vestra quod mediantibus quadraginta solidis Parisiensis , datis et solutis pro calceya de Pracella ex parte ecclesie de Favarchiis , Noviomensis dyocesis , dictam ecclesiam , in loco predicto , volumus imperpetuum a calceya seu exactione qualibet ratione calceya liberari , concedentes eidem ecclesie quod libere decetero imperpetuum possit ducere et duci facere per dictam calceyam vina sua in quadrigis , in equis , in curribus , et vecturis . Et libere cum harnesio suo quotienscumque et quandocunque voluerit transitum possit facere per eundem . In cuius rei testimonium , sigillum nostrum presentibus appensum est . Datum anno Domini millesimo ducentesimo sexagintesimo , mense Februarii .
| XXX De vinea , boscho , et prato de Quernu | Universis presentes litteras visuris , magister Aubertus de Marla , canonicus et officialis Laudunensis , in Domino salutem . Noverint universi quod in nostra presentia personaliter constituti Adam , armiger , filius quondam defuncti domini Milonis de Lierval , militis , et domicella Houda , eius uxor , recognoverunt se vendidisse , tradidisse , et penitus et imperpetuum quitasse religiosis mulieribus , abbatisse et conventui ecclesie Beate Marie de Favarchiis , totalem partem quam ipsi venditores in quadam pecia terre habebant prout undique cum bosco , vinea , et prato se poportat et extendit sita , ut dicitur , in territorio de Lierval , loco qui dicitur En Cuerunt , contigua , ut dicitur , prato Thiessardi , dicti de Visin , et vinee et campo Heluidis , relicte Goberti , dicti dou Visin : videlicet quartam partem totius pecie terre predicte precio triginta duorum solidorum Parisiensis , de quibus dicti venditores recognoverunt sibi plenius satisfactum a dictis religiosis in pecunia numerata ; que quarte pars dicte pecie terre tenebatur annuatim eisdem religiosis in quarta parte tredicim modiorum vini vinagii , ut dicebant dicti venditores . Et promiserunt fide ab eis super hoc prestita corporali dictus Adam et domicella Houda , uxor eius predicta , spontanea , non coacta , de voluntate et auctoritate mariti sui predicti , quod contra venditionem , traditionem , et quitationem predictas , per se vel per alium , non venient in futurum , et quod in dicta quarta parte dicte pecie terre , ut dictum est , vendita aliquid decetero non reclamabunt nec facient im posterum reclamari , ratione dotis vel dotalicii , seu donationis propter nuptias , iure hereditario , ratione acquestus , aut alia ratione seu titulo quocunque , sed predictis religiosis et earum succesoribus legitimam ac perpetuam portabunt garandiam , mediantibus premissis super dicta quarta parte dicte pecie terre , ut dictum est , vendita adversus omnis iuri et iustitie parere volentes . Et ad dictam garandiam , ut dictam est , perpetuo portandam dicti venditores se et sua eorumque heredes et successores ergas dictas religiosas et earum successores obligaverunt et constituerunt coram nobis obligatos . In cuius rei testimonium , presentibus litteris sigillum curie Laudunensis duximus apponendum salvo iure Laudunensis duximus salvo iure Laudunensis ecclesie et alieno . Datum , sede vancante , anno Domini millesimo ducentesimo quadragesimo uno , sabbato post ascentionem Domini .
| XXXI De dimidio modio vini Goberti dou Voisin apud Lierval . | Universis presentes litteras visuris , magister Hugo de Bisimtio , canonicus et officialis Laudunensis , salutem in Domino . Noverint universi quod cum , dicitur sicut , Wiardus , dictus maior de Lierval , defunctus diu est , legasse , in puram et perpetuam elemosinam ob remedium anime sue , dimidium modium vini albi annui redditus ecclesie Beate Marie de Favarchiis , percipiendum et habendum singularis annis a dicta ecclesia in vindemiis assignatum , super quandam vineam sitam in territorio dicte ville de Lierval , loco qui dicitur Retro Molendinum , inter vineam sitam in territorio et vineam liberorum defuncti Colardi . Gobertus , dictus del Visin , filius predicti Wiardi , heres in parte , et dicebat ipsius Wiardi coram nobis propter hoc constitutus , recognovit se tenere et possidere dictam vineam super quam dictus dimidius modius vini albi est assignatus . Promittens dictus Gobertus per fidem suam inde prestitam corporalem se redditurum et soluturum dicte ecclesie de Favarchiis vel eius certo mandato dictum dimidium modium vini albi singulis annis in vindemiis , in villa de Lierval supradicta . Volens et concedens dictus Gobertus quod quicumque dictam vineam tenebit et possidebit in solutione dicti dimidii modii vini albi annui predicte ecclesie teneatur . Et ad hoc dictus Gobertus se , heredes et successores suos dictam vineam possidentes obligavit . Preterea , Heluidis , uxor dicti Goberti , coram nobis propter hoc constituta , omnia et singula superius expressa laudavit , voluit , et firmiter approbavit , et fide media promisit dicta Heluidis spontanea , non coacta , sicut eadem dicebat , de voluntate et assensu predicti Goberti , mariti sui , sibi super auctoritatem prestantis quod contra premissa vel aliquod premissorum ratione dotis , acquestus , hereditatis , seu alia ratione quacumque , per se vel per alium , non veniet in futurum , renunciantes sub fide predicta tam dictus Gobertus quam dicta Heluidis omnibus exceptionibus , tam iuris quam facti , et omnibus litteris et privilegiis et aliis exceptionibus quibuscumque que ad premissa vel aliquid premissorum infringenda ipsis possent prodesse , et dicte ecclesie possent obesse . Datum salvo jure Domini Laudunensis episcopi et alieno , anno domini millesimo ducentesimo sexagesimo sex , mense Septembri .
| XXXII De vinea , bosco , et prato de Quernu | Universis presentes litteras visuris , magister Aubertus de Marla , canonicus et officialis Laudunensis , salutem in Domino . Noveritis quod cum , sicut dicitur , quedam pecia terre prout cum boscho , vinea , et prato undique se poportat et extendit , sita in territorio de Lierevalle , loco qui dicitur En Cuerunt , teneretur religiosis mulieribus , abbatisse et conventu ecclesie Beate Marie de Favarchiis , in tredecim modiis vinagii annuatim ; que quidam pecia terre prout , ut dictum est , se poportat , contigua est , ut dicitur , prato Thiessardi , dicti dou Visin , ex parte una , et vine et campo Heluidis , relicte Goberti , dicti dou Visin , ex altera . Ac etiam , sicut dicitur , Johannes , dictus de Aqua ; Maria , eius uxor ; Balduinus , dictus Chautiers ; et Odelina , eius uxor , soror dicte Marie , filie quondam domini Milonis de Lierevalle , militis , teneant et possideant medietatem totius terre predicte , prout se poportat , ut dictum est ; dicti Johanes , Maria , Balduinus , et Odelina , in nostra presentia propter hoc personaliter constituti , recognoverunt se vendidisse et titulo venditionis penitus et imperpetuum quitasse dictis abbatisse et conventui medietatem totius pecie terre predicte , prout cum boscho , vinea , prato , et campo undique se poportat et extendit , mediante medietate debitionum predictarum , mediantibus sexaginta solidis Parisiensis , de quibus ipsi venditores recognoverunt sibi a dictis abbatissa et conventu in pecunia numerata plenius esse satisfactum . Cedentes et concedentes dicti venditores predictis abbatisse et conventui quicquid iures dominii , actionis , proprietatis , et possessionis ipsi habebant , et habere poterant , et debebant quocumque modo vel titulo in tota pecia terre predicta prout , sicut dictam est , se poportat . Promittentes fide media iidem venditores , videlicet dicte Maria et Odelina spontanee , non coacte , sicut eadem dicebant maris suis predictis , eisdem super hoc auctoritatem suam prestantibus , quod contra venditionem predictam , per se vel per alium , non venient in futurum , ratione dotis , acquestus , hereditatis , seu alia ratione quacumque . Immo legitimam portabunt garandiam dictis abbatisse et conventui de medietate totius pecie terre predicte prout se poportat , ut dictam est , adversus omnis iuri et iusticie parere volentes mediante medietate debitionum predictarum . Et ad hoc dicti venditores se , heredes et successores suos , et omnia bona sua , mobilia et immobilia , presentia et futura , obligaverunt . Datum salvo iure domini Laudunensis episcopi et alieno , anno domini millesimo ducentesimo sexagesimo octavo , mense Februarii .
| XXXIII De vinea , boscho , et prato sitis a Quernu | Universis presentes litteras visuris , magister Aubertus de Marla , canonicus et officialis Laudunensis , salutem in Domino . Noverint universi quod in nostra constituti presentia , Balduinus , dictus de Lor et domicella Agnes , eius uxor , filia quondam domini Millonis de Liereval , militis defuncti , recognoverunt se vendidisse et titulo venditionis imperpetuum quitasse mulieribus religiosis , abbatisse et conventui ecclesie Beate Marie de Favarchiis , totalem partem quam ipsi habebant in quadam pecia terre prout undique cum boscho , vinea , et prato se poportat et extendit sita , ut dicitur , in territorio de Liereval , loco qui dicitur en Cuerunt , contigua , ut dicitur , prato Thierssardi , dicti dou Visin , et vinee et campo Hawildis , relicte Goberti , dominia dou Visin , videlicet quartam partem totius pecie terre supradicte mediantibus triginta solidis Parisiensis , de quibus dicti venditores recognoverunt sibi a dictis mulieribus religiosis in pecunia numerata plenius esse satisfactum . Que quarta pars dicte pecie terre tenebatur dictis religiosis , ut dicebant dicti venditores , in quarta parte tresdecim modiorum vini viniagii annuatim . Promittentes dicti venditores in quarta fide ab ipsis super hoc prestita corporali , videlicet dicta Agnes , spontanea et non coacta , sicut eadem dicebat , de voluntate et assensu mariti sui predicti , sui super hoc auctoritatem suam prestantis , quod contra venditionem et quitationem predictas ratione iuris , hereditarii , seu dotis vel acquestus , aut alia ratione quacumque , vel per se vel per alium , non venient in futurum ; nec in dicta quarta parte modo predicto vendita aliquid iuris decetero reclamabunt seu facient per alium reclamari . Immo sub dicto fidei sue religione , promiserunt quod ipsi dictis religiosis et earum successoribus legitimam et perpetuam portabunt garandiam , adversus omnes iuri et iusticie parere volentes . Ad quam garandiam modo predicto portandam perpetuo , dicti venditores se , heredes , et successores suos erga dictas religiosas , in quantum potuerunt , obligaverunt et constituerunt obligatos . In cuius rei testimonium , presentes litteras patentes emisimus sigillo curie Laudunensis salvo iure domini Laudunensis episcopi et alieno roboratas . Datum anno Domini millesimo ducentesimo sexagesimo nono , mense Ianuario .
| XXXIV De quadam pecia terre boschi et vinee sitis in Quernut que fuerunt Adam de Curte . | Universis presentes litteras visuris , magister Aubertus de Marla , canonicus et officialis Laudunensis , salutem in Domino . Noveritis quod in nostra presentia propter hoc personaliter constituti , Adam de Lierval dictus de Curte , et Houda , eius uxor , recognoverunt se vendidisse et titulo venditionis penitus et imperpetuum quitasse abbatisse et conventui ecclesie de Favarchiis , precio quatuor librarum et quatuor solidorum Parisiensis , de quibus recognoverunt dicti venditores sibi a dictis abbatissa et conventu in pecunia numerata plenius esse satisfactum , quandam peciam tam terre boschi quam vinee quam dicti venditores dicebant se habere in franco alodio , sitam in territorio dicte ville de Lierval , loco qui dicitur En Cuernut , in terram dictorum abbatisse et conventus , ex parte una , et terram Gileti , dicti Matricularis , ex parte altera . Promittentes dicti venditores per fidem suam inde prestitam corporalem , videlicet dicta Houda , spontanea et non coacta , sicut eadem dicebat , de voluntate et assensu mariti sui predicti , sibi super hoc auctoritatem suam prestantis , quod contra venditionem et quitationem predictas , per se vel per alium , non venient in futurum , ratione iuris , hereditarii , seu dotis vel acquestus , aut alia ratione quacunque . Immo sub dicte fidei sue religione , promiserunt dicti venditores quod ipsi de dicta pecia terre boschi et vinee ab ipsis , ut dictum est , vendita tanquam de franco alodio legitimam portabunt garandiam dictis abbatisse et conventui , contra omnes iuri et iusticie parere volentes . Et ad hoc dicti venditores se et sua , heredes et successores suos , fide media , obligaverunt . In cuius rei testimonium , presentes litteras patentes emisimus sigillo curie Laudunensis , salvo iure domini Laudunensis episcopi et alieno roboratas . Datum anno Domini millesimo ducentesimo sexagesimo nono , mense Martio .
| XXXV De quadam vinea et bosco que fuerunt Alardi Blesi . | Universis presentes litteras inspecturis , officialis Laudunensis , salutem in Domino . Noverint universi quod coram fideli dilecto nostro Sigero , dicto de Gusia , curie Laudunensis , iurato ad ea que sequuntur audienda et recipienda , a nobis specialiter deputato et misso , propter hoc personaliter constituti , Bertrannus , filius defuncti Petri de Lierval , armigeri , domicelle Mathildis et Houda , eius sorores , vendiderunt , et se pro utilitate sua vendidisse penitus et imperpetuum quitasse recognoverunt mulieribus religiosis , abbatisse et conventui ecclesie de Favarchiis , Noviomensis dyocesis , precio decem librarum et quinque solidorum Parisiensis , de quibus dicti venditores recognoverunt sibi a dictis abbatissa et conventu in pecunia numerata plenius esse satisfactum , ea que sequuntur in allodio , ut dicebant dicti venditores , existentia : videlicet quandam vineam cum campo eidem vinee contiguo , que vinea et boscus quondam fuerunt , ut dicitur , Alardi Blesi , et est contigua , ut dicitur , vine Ade , dicti de Curie ; item octo sesterios vini vinagii assignatos super vineam Petri , dicti Loste ; item duodecim sesterios uni vinagii assignatos super vineam Mathei Carnificis contiguam , ut dicitur , vinee Gilonis Matricularii , ex una parte , et vinee Petri , dicti Hospitis , ex altera ; item quandam vineam , quam tenet , ut dicitur , Renaldus de Rogeris , contiguam , ut dicitur , vinee Gilonis dicti de Dui , ex una parte , et vinee Petri , dicti Loste , ex altera . Hoc salvo , quod ipsi venditores quitti et liberi perpetuo remanebunt , et eorum heredes et successores de dimidio modio vinagii in quo predicta vinea , que fuit dicti Alardi , dicte ecclesie tenebatur obligata ; cedentes et concedentes dicti venditores dicte ecclesie et totaliter in eandem transferentes omne ius , omnem actionem , omne dominium , omnem proprietatem , et omnem possessionem que et quas ipsi habebant et habere poterant et debebant quocumque modo vel titulo in omnibus supradictis . Promittentes fide media , dicti venditores quod contra dictam venditionem , ratione aliqua , per se vel per alium , non venient in futurum , nec in dictis rebus seu aliqua earundem aliquid iuris decetero ratione aliqua reclamabunt se facient per alium reclamari . Immo , sub dicta fide , promiserunt dicti venditores et quilibet eorum in solidis quod ipsi dicte ecclesie super omnibus premissis legitimam et perpetuam portabunt garandiam contra omnes iuri et iusticie parere volentes . Et ad hoc se et sua , heredes suos et successores obligarunt , sicut hec omnia nobis retulit , viva voce , Sigerus , clericus nostra antedictus , cui fidem super hiis adhibemus . In cuius rei testimonium , presentibus litteris sigillum curie Laudunensis , salvo iure alieno , duximus apponendum . Datum , sede Laudunensis vaucante , anno Domini millesimo ducentesimo septagesimo quinto , mense Octobri .
| XXXVI De quadam vinea sita Es Plantes | Universis presentes litteras inspecturis , officialis Laudunensis , salutem in Domino . Noverint universi quod coram fidei dilecto nostro Sigero , nostro de Guisia , curie Laudunensis , iurato ad ea que sequuntur audienda et recipienda nobisque referenda , a nobis specialiter deputato et misso vices que nostras in hac parte gerente , propter hoc personaliter constituti magister Galcherus de Lauduno et Houda , eius uxor , dederunt , contulerunt , et concesserunt , et se didisse , contulisse , et concesisse recognoverunt in scambium , permutationem , et nomine scambii et permutationis , mulieribus religiosis , abbatisse et conventui de Favarchiis , Cysterciensis ordinis , Noviomensis dyocesis , quamdam vineam quam coniuges habebant , ut dicebant , sitam tanquam suam in franco allodio in territorio de Lierval , loco qui dicitur Es Plantes , contiguam , ut dicitur , vinee Johannis , dicti Tardui , ex una parte , et vinee Werrici , dicti Matricularii , ex altera ; que quidam vinea ad ipsos iure aquistus , ut dicitur , pertinebat pro dimidio modio vini vinagii , ad modium de Lierval , annui redditus quem dicte abbatissa et conventus habebant , percipiebant , tenebant , et possidebant supra quandam domum sitam , ut dicitur , in dicta villa Lierval , que quondam fuit , ut dicitur , Gillonis , dicti le Marlier , quam , ad presens , tenent , ut dicitur , et possident magister Galcherus et Houda , eius uxor , supradicti . Cedentes et concedentes dicti magister Galcherus et Houda , eius uxor , dictis abbatisse et conventui , et totaliter in easdem transferentes penitus et imperpetuum , quittantes omnia iura et omnes actiones sibi competentes et competituras in tota vinea supradicta et in omnibus appendiciis eiusdam omnique iuri sibi competenti et conpetituro in eadem omnino renunciando . Promittentes dicti coniuges , per fidem suam inde prestitam corporalem , videlicet dicta Houda spontanea , non coacta nec in aliqua circumventa , ut dicebat de voluntate et assenssu dicti magistri Galcheri , mariti sui , presentis sibi super hoc auctoritatem prestantis , quod contra premissa vel aliquod premissorum ratione aliqua , per se vel per alium , non venient in futurum , nec in dicta vinea seu appendiciis eiusdem aliquod iuris decetero ratione aliqua reclamabunt seu facient per alium reclamari . Immo sub fide sua promiserunt dicti conuiges quod ipsi dictis abbatisse et conventumsic imperpetuum super dicta vinea legitimam portabunt garandiam contra omnes iuri et iusticie parere volentes . Et ad hoc dicti coniugissic se , heredes suos et successores obligaverunt . Recognoverunt etiam dicti coniuges se recepisse de seltis nomine huius permutationis a dictis monialibus quatuordecim Parisiensis solidos in pecunia numerata , sicut hec omnia nobis retulit , viva voce , Sigerus , clericus noster antedictus , cui fidem super hiis adhibemus . In cuius rei testimonium , presentibus litteris sigillum curie Laudunensis , salvo iure alieno , duximus apponendum . Datum , sede Laudunensis vacante , anno Domini millesimo ducentesimo septuagesimo octavo , mense Mayo .
| XXXVII De quadam vinea sita ad vicum Laudunensis que fuit Balduinus Chantier . | Universis presentes litteras visuris , officialis Laudunensis salutem in Domino . Noverint universi quod in nostra presentia propter personaliter constituti Balduinus , dictus Chantiers de Lierval , armiger , et domicella Odelina , eius uxor , renuntiaverunt et se renunciasse recognoverunt ecclesie de Favarchiis , Noviomensis dyocesis , et eidem ecclesie penitus et imperpetuum quittaverunt et se quitasse recognoverunt una cum renunciatione Jo predicta , quamdam vineam quam dicti coniuges habebant , ut dicebant , sitam in territorio de Lierval , loco qui dicitur ad Vicum Laudunensis , contiguam , ut dicitur , vinee Ysabelle , dicte de Beffrecourt , ex una parte , et vinee Symonis , dicti Culaingne , ex altera . Quas renuntiationem et quitationem predictas dicti Balduinus et Odelina , eius uxor , fecerunt et se fecisse coram nobis recognoverunt ecclesie de Favarchiis memorate , de vinea supradicta pro decem solidis Parisiensis annui et perpetui recti census , in quibus dicta vinea eidem ecclesie tenebatur annuatim obligata ; et pro quadraginta solidis Parisiensis , in quibus dicti coniuges eidem ecclesie tenebantur pro arreragiis et deffectu solutionis census antedicti ; et pro dimidio modio vinagu de elemosina , in quo dicta vinea cum dictis decem solidis Parisiensis annui ac perpetuum recti census tenetur obligata curato dicte ville de Lierval . Cedentes et concedentes dicti coniuges dicte ecclesie de Favarchiis et totaliter in eandem ecclesiam transferentes omne ius , omnem actionem , omne dominium , omnem proprietatem que et quas ipsi habebant , et habere poterant , et debebant quocumque modo vel titulo in tota vinea supradicta ; omnique iuri sibi competenti et competituro in eadem oratione renuntiaverunt et renuntiant coniuges antedicti . Promittentes dicti coniuges fides iuramento ab ipsis super hoc corporaliter prestitis quod contra renuntiationem , quitationem , cessionem , et concessionem predictas , ratione iuris , hereditarii , seu dotis vel acquestus , aut alia ratione quacunque , per se vel per alium , non venient in futurum , nec in dicta vinea aliquid iuris decetero ratione aliqua reclamabunt seu facient per alium reclamari . Immo sub fide et iuramento predictis , promisserunt dicti coniuges quod ipsi renunciationem et quitationem predictas et omnia singula supradicta tenebunt , et inviolabiliter et imperpetuum observabunt , et contra non venient in futurum ; et ad hec dicti coniuges se et sua , heredes suos et successores obligaverunt et constituerunt obligatos . In cuius rei testimonium , presentibus litteris sigillum curie Laudunensis , salvo iure domini Laudunensis episcopi et alieno , duximus apponendum . Datum anno Domini millesimo ducentesimo octagesimo primo , mense Martio .
| XXXVIII De pasturis de Lierval | Omnibus presentes litteras inspecturis , Guillermus , divina permissione Laudunensis episcopus , salutem in domino . Notum facimus quod cum discordia verteretur inter religiosas mulieres , abbatissam et conventum ecclesie de Favarchiis , Noviomensis dyocesis , ex una parte , et homines ville de Lierval , ex altera , super eo quod dicte religiose dicebant quod ipse poterant habere bestias in domo sua de Lierval tot quod volebant , que poterant pasturare in pastuis communibus cum aliis bestiis dicte ville de Lierval ; et dicti homines ville de Lierval contrarium asserebant et dicebant quod dicte religiose non poterant habere aliquas bestias in domo sua de Lierval , nec pasturare in communibus pastuis dicte ville de Lierval ; tandem dicte partes de bonorum consilio et pro bono pacis super dicta discordia super omnibus pertinentibus ad eandem , ad pacem et concordiam , devenerunt in modum qui sequitur : videlicet quod dicte religiose poterunt habere decetero in domo sua de Lierval quatuor bestias que pasturabunt in pastuis communibus dicte ville de Lierval cum preda dicte ville de Lierval , et erunt ad usus et consuetudines pastoris prisiarum et aliorum iurium , sicut alie bestie dicte ville de Lierval . Et si quatuor bestie predicte habent fetus , dicte religiose poterunt dictos fetus custodire quousque ad annum prevenerunt cum aliis bestiis supradictis ; et anno adimpleto ipse poterunt retinere de vetulis seu iuvenibus bestiis ad suam voluntatem ita quod in domo predicta non remaneant nisi quatuor bestie tantummodo . In cuius rei testimonium , presentes litteras patentes emisimus sigilli nostri munimine roboratas . Datum anno Domini millesimo ducentesimo octuagesimo secundo , mense Aprilis .
| XXXIX De aquestibus nostris pacifice tenendis . | Omnibus presentes litteras inspecturis , Robertus , divina permissione Laudunensis episcopus , salutem in Domino . Noveritis quod , cum nos moneri fecissemus religiosas mulieres , abbatissam et conventum monasterii de Favarchiis , ordinis Cysterciensis , Noviomensis dyocesis , ut ipse acquestus quos in villa et territorio de Lierval moventes de feodis et retrofoedis nostris fecerant et acquisierant a quadraginta annis , citra , extra manum suam ponerent infra annum a tempore monitionis huiusmodi sibi facte , quos acquestus asserebamus ad nos esse et fuisse devolutos pro eo quod eidem monitioni non parverant dictis abbatissa et conventu asserentibus eas dictas acquestus per tanta tempora tenuisse et maxime eas tot specialibus privilegiis esse munitas quod eas ad premissa compellere minime poteramus . Tandem deliberato consilio super premissum considerato dilectionis affectu quem eas erga nos gessisse et gerere opinamur et specialiter ut earum orationum suffragiis adiuvemur , tam horum consideratione quam divine pietatis intuitu , dictis abbatisse et conventui liberaliter concessimus et concedimus ut ipse abbatissa et conventus et earum successores universos acquestus quos tam ipse quam earum predecessores ab antiquisimis temporibus usque nunc quoquomodo tolibet fecerant et quos tenebant et possidebant tempore date presentium litterarum in villa et territorio de Lierval , tam in feodis quam in retrofeodis nostris , ex nunc decetero imperpetuum teneant et possideant , pacifice et quite ; nolentes quod dicte moniales , scilicet abbatissa et conventus vel earum successores , super premissis decetero in aliquo molestentur . In cuius rei testimonium , presentes litteras dictis abbatisse et conventui patentes tradidimus sigilli nostri munime roboratas . Datum anno Domini millesimo ducentesimo octogesimo septimo , feria tertia in festo beatorum Symonis et Jude .
| XIX Littere curie Noviomensis Super Eodem | Universis presentes litteras inspecturis , officialis Noviomensis salutem in Domino . Noveritis quod coram dilecto et fideli nostro decano Christianitatis Sancti Quintini , vices nostras in hac parte gerente personaliter constituti Rogerus , dictus li Bertremier , et Adam , eius frater , confessi fuerunt litteras hiis presentibus annexas esse litteras religiosarum mulierum , abbatisse et conventus de Favarchiis , Cysterciensis ordinis , Noviomensis dyocesis , et sigillatas esse sigillo ipsarum abbatisse et conventus . Recognoverunt in super dicti Rogerus et Adam , fratres , se et utrumque eorum in solidis accepisse a dictis abbatissa et conventu septem modiatas terre ipsarum religiosum , parum plus vel parum minus , sitas in territorio de Petro Somonte , in loco qui dicitur ad campum qui dicitur Fremies , sub forma modo conventionibus que in predictis litteris continentur ; et omnia ea et singula que in dictis litteris continentur , recognoverunt dicti fratres esse vera et ea se fecisse et concessisse prout in dictis litteris sunt expressa . Et coram predicto decano promiserunt dicti fratres fide prestita corporali , firmiter et inviolabiliter adimplere , tenere , et observare et etiam sub pena in dictis litteris contenta , ea omnia et singula , que in dictis litteris continentur . Et ad hec omnia et singula , ut premissum est , tenenda et observanda , se , suos heredes , et successores dictis religiosis mulieribus obligare , et etiam bona ipsorum et omnes custus et omnia dampna quos et que sustinerent et incurrerent dicte abbatissa et conventus occasione huius quod ipsi fratres conventiones et omnia alia que in predictis litteris continentur , non tenerent , nec servarent , nec etiam adimplerent ipsis religiosis reddere tenerentur , renuntiantes dicti fratres quo ad premissa exceptioni rei ut in dictis litteris expressum est , non geste mercedis seu pensionis , non iuste exceptioni seu actioni in factum , exceptioni doli mali , beneficio nonarum constitutionum de duobus reis debendi et de fide iussoribus , beneficio epistole Domini Adriani et omnibus aliis exceptionibus , actionibus , et deffentionibus que in premissis et occasione premissorum sibi aut eorum heredibus vel successoribus possent competere aut prodesse dictisque abbatisse et conventui obesse , sicut ex relatione prefati decani , intelleximus , et nos eidem decano super premissis et maioribus negotiis fidem plenariam adhibentes premissa coram eo acta acceptamus et rata habemus , ac si coram nobis acta fuissent . In cuius rei testimonium , presentibus litteris sigillum curie Noviomensis duximus apponendum . Datum anno Domini millesimo ducentesimo septuagesimo nono , feria quarta post festum Beati Martini Estinalis .
| XLI De tribus solidis quos debebamus Rogero de Lesdin . CARTA DE REDDITIBUS | Universis presentes litteras inspecturis , magister Johannes de Marolio , canonicus et officialis Sancti Quentini , salutem in Domino . Noverint universi quod Rogerus de Lesdino , subditus noster , coram nobis personaliter constitutus , recognovit se vendidisse et quitasse in perpetuum ecclesie de Favarchiis , per iusticiam et scambium loci , tres solidis Parisiensis annui et perpetui census sive redditus , quas ipsa ecclesia debebat eidem Rogero assignatos supra duodecim sextariatas terre sue , vel circiter , site in territorio de Le Vergies , precio triginta solidis Parisiensis , sibi soluto in pecunia numerata . Aelidis , vero uxor ipsius Rogeri , premissa laudavit , approbavit , et guerpivit , et quitavit per fidem suam quicquid iuris habebat in dictis tribus solidis Parisiensis titulo , dotalicii , seu alio modo quocumque . Et promiserunt dicti Rogerus et Aelidis , uxor sua , quod non venient contra premissa in futurum , volentes et concedentes quod ad hec observanda compellantur a nobis per omnimodam censuram ecclesiasticam , si in aliquo voluerit contraire . In cuius rei testimonium , presentes litteras sigillo curie S . , decani ecclesie Sancti Quintini , fecimus sigillari . Datum in vigilia ascensus Domini , anno gratie millesimo ducentisimo septuagesimo .
| XLII De XX solidis Jacobi l'Ostelier | Universis presentes litteras inspecturis , officialis Sancti Quintini , salutem in Domino . Noverit universitas vera quod Jacobus , dictus li Hosteliers , noster subditus , coram nobis constitutus recognovit quod religiose mulieres , abbatissa et conventus de Favarchiis , ordinis Cysterciensis , habebant viginti solidos Parisiensis annui et perpetui census assignatos supra domum que fuit Walteri , quondam patris sui , sitam in Grianchia subtus Furnum in villa de Sancto Quintino , et quod dicti mulieres erant caput domus predicte . In cuius rei testimonium , presentes litteras sigillo curie , G . , decani Sancti Quintini fecimus sigillari . Datum anno Domini millesimo ducentesimo sexagesimo septimo , feria quarta post Quasimodo .